ပၼ်ꩦိတ၊ ၸဝ်ႈ

ၸဝ်ႈၶူးမေႃတႆး ၸဝ်ႈတူၼ်ၶူးလူင်မိူင်းၼွင် ၸဝ်ႈပၼ်ႇꩦိတ (ဢၷ်ၷမႁႃပၼ်ꩦိတ) ၻုတိယမႁႃၼႃယၵ၊ ငဝ်ႈငုၼ်းမုၵ်ႉၸုမ်းလူင်သင်ႇၶႃႇၸိုင်ႈတႆး

ပီၵိူတ်ႇ
ပီမိူင်း - 1274 ၼီႈ၊ လိူၼ်ပႅတ်ႇမႂ်ႇ (7) ၶမ်ႈ၊ ဝၼ်းၽတ်း။

ၸႃႇတိ
ဝၢၼ်ႈၶူဝ်ယၢဝ်း၊ ၼႂ်းလိၼ်မိူင်းလိူၼ်း (မိူဝ်ႈလဵဝ် တၢင်ႉယၢၼ်း) ဝၢႆးၵိူတ်ႇႁၼ်ၼႃႈယဝ်ႉ ပေႃႈမႄႈ ဢွၼ်ၶၢႆႉယူႇဝၢၼ်ႈဝ၊ တူင်ႇဝဵင်းၵေးသီးဝၢၼ်ႈၸၢမ်။

ပေႃႈမႄႈ
လုင်းမွၵ်ႇၶမ်းၸၢႆး၊ ပႃႈသႅင်သႃႇ။

မိူဝ်ႈယူႇၵျွင်းၶၢမ်ႇသၢင်ႇ
1286 ၼီႈ၊ ၶိုၼ်ႈယူႇၵျွင်းဝၢၼ်ႈဝ၊ တူင်ႇဝဵင်းၵေးသီးဝၢၼ်ႈၸၢမ်သေ ၶၢမ်ႇပဵၼ်ၸဝ်ႈသၢင်ႇ၊ တမ်ႈတီႈၸဝ်ႈသြႃႇလူင် ၼၼ်ႇတ။

မိူဝ်ႈၶၢမ်ႇၸၢင်း
ၼႂ်းသိမ်ႇသမ်ႇမုတ်ႈ၊ ၵျႂင်းဝႃႇသူဝ်ႇ၊ ဝဵင်းမိူင်းၼွင်။

သြႃႇဢုပ်ႉပတ်ႉသၢႆႇ
ၸဝ်ႈသြႃႇပၺ်ႇၺႃႇ၊ ၵျွင်းမၢၵ်ႇလၢင်း၊ တူင်ႇဝဵင်းမိူင်းၼွင်၊ (မိူဝ်ႈလဵဝ် ၵေးသီး)။

တီႈယၢမ်ႈယူႇသဝ်းႁဵတ်းလိၵ်ႈ
 တမ်ႈၸဝ်ႈသြႃႇၼၼ်ႇတ၊ ၵျွင်းဝၢၼ်ႈဝ၊ တူင်ႇဝဵင်းၵေးသီးဝၢၼ်ႈၸၢမ်။ (ပမ-1288)။
 တမ်ႈၸဝ်ႈသြႃႇတိၼ်ၼၵမ်ႇမၸေႇယ၊ ၵျွင်းဝႃႇသူဝ်ႇ၊ ဝဵင်းမိူင်းၼွင်။
 တမ်ႈၸဝ်ႈသြႃႇၸႃႇၵရ၊ ၵျွင်းယၼ်ႇၵုင်ႇ၊ ဝဵင်းၵျွၵ်ႉမႄး။
 တမ်ႈၸဝ်ႈသြႃႇၼၼ်ႇတဝမ်ႇသ၊ ၵျွင်းယွတ်ႈ၊ ဝဵင်းၵျွၵ်ႉမႄး။
 တမ်ႈၸဝ်ႈသြႃႇၸယၼ်ႇတႃႇၽိသီႇရိ၊ ၵျွင်းမၸူဝ်းယိင်ႇ၊ ၵသေး၊ မိူင်းၵုတ်ႈ၊ ပွတ်းတူၵ်း။
 တမ်ႈၸဝ်ႈသြႃႇလူင်ပၺ်ႇၺႃႇၽ​ေႃးၵ၊ ၵျွင်းယုမ်းပွင်ႇ၊ ဝဵင်းမိူင်းသူႈ။
 တမ်ႈၸဝ်ႈသြႃႇၵျွင်းယၢၼ်ႇၵုင်ႇ၊ ဝဵင်းႁၢင်ႁူၺ်ႈ (ယွင်ႁူၺ်ႈ)။ (မိူဝ်ႈပမ-1305 ၼီႈ)။
 တမ်ႈၸဝ်ႈသြႃႇဝိမလႃႇၽိဝမ်ႇသ၊ ၵျွင်းၵၢၼ်ႇၵျီး၊ ဝဵင်းႁၢင်ႁူၺ်ႈ။
 တမ်ႈၸဝ်ႈသြႃႇၼေႇမိၼ်တႃꧤိဝံသ၊ ၵျွင်းသႃးလေးၸၢၼ်း၊ ၼွင်ႁၢႆးယႃႈၸိူဝ်းၼႆႉယဝ်ႉ။

လွင်ႈႁဵတ်းသၢင်ႈၵၢၼ်သႃႇသၼႃႇ
 (ၵ) ၼင်ႈၵျွင်း။ မိူဝ်ႈပမ - 1299 ၼီႈ၊ ၸဝ်ႈၽၶုၼ်သႃႇ ဢိၵ်ႇတၵႃႇ ၸွမ်းပၢင်းလႄႈ လုၵ်ႉမိူင်းၵုတ်ႈ ၶိုၼ်းမႃးၼင်ႇၵျွင်းဝႃႇသူဝ်ႇ မိူင်းၼွင်။
 (ၶ) ၵႅမ်ႁူဝ်ပဝ်ႈ ငဝ်ႈငုၼ်းမုၵ်ႉၸုမ်းသင်ႇၶႃႇ ၽွမ်ႉႁူမ်ႈသၼ်လွႆမိူင်းတႆး။ (ၸဝ်ႈသင်ႇၶႃႇ ၼႂ်းမိူင်းတႆးယုၵ်ႉတၢင်ႇ၊ မိူဝ်ႈ 1315 ၼီႈ)။
 (င) ႁႃသူၼ်းတုမ် တႃႇပိၼ်ႇပိတၵၢတ်ႈပဵၼ်ၽၢႆႇတႆး။ ပမ1317 ၼီႈ၊ ႁႃသူၼ်းတုမ်သင်ႇၶႃႇလႄႈ တၵႃႇၵူၼ်းလူင် ၼႂ်းမိူင်းပွၼ်၊ လွႆလႅမ်၊ ပၢင်လူင်၊ လၢႆးၶႃႈ၊ မိူင်းၵိုင်၊ ၵေးသီး၊ မိူင်းသူႈၸိူဝ်းၼႆႉ တႃႇႁူမ်ႈမိုဝ်းၵၼ် ပိၼ်ႇပိတၵၢတ်ႈ။
 (ၸ) ႁဵတ်းၵၢၼ်ၽႃႇဝၼႃႇ။ ပမ 1218 ၼီႈ၊ ၵႂႃႇၶဝ်ႈၵၢၼ်ၽႃႇဝၼႃႇ တီႈသထုင်ႇမူႇလမိၼ်းၵုၼ်း လၢင်းၶိူဝ်း။ မႃးဢုပ်ႇၵုမ် သြႃႇၸဝ်ႈလူင် ၵျွင်းယုမ်းပွင်ႇ မိူင်းသူႈသေ ၽွတ်ႇမူႇၸုမ်းလူင်ႈၼႃႈ ပိၼ်ႇပိတၵၢတ်ႈ။ ယုၵ်ႉသြႃႇၸဝ်ႈလူင်မိူ်ငးသူႈ ႁဵတ်းၽူႈၼင်ႈၸိုင်ႈယဝ်ႉ။ ထိုင်မိူဝ်ႈ 1325 ၼီႈၼၼ်ႉ ႁဵတ်းၵၢၼ်ပရႁိတၼမ်ယဝ်ႉၼႆသေ ဢွၵ်ႇမိူဝ်းႁဵတ်းၽႃႇဝၼႃႇဢတ်ႉတႁိတ တီႈတိူၵ်ႈၵမ်ႇမထၢၼ်း လၢင်းၶိူဝ်း ထႅင်ႈပွၵ်ႈသွင်။
 (သ) ၽူႈၶဝ်ႈၸုမ်းသတ်ႉထသိင်ႇၵီႇၵႃႇရၵ။ ပမ 1318၊ လူင်ပွင်ၸိုင်ႈ မိူင်းၽွမ်ႉႁူမ်ႈမိူင်းမၢၼ်ႈ ပၢင်းတငၢင်ႇသင်ႇၵႃႇယၼႃႇ ပွၵ်ႈၵမ်းႁူၵ်း။
 (ၺ) ၵႅမ်ႁူဝ်ပဝ်ႈငဝ်ႈငုၼ်းမုၵ်ႉၸုမ်းလူင်သင်ႇၶႃႇၸိုင်ႈတႆး။ သင်ႇၶႃႇတႆးၵူႈမိူင်း ယုၵ်ႉတၢင်ႇ၊ မိူဝ်ႈၽွတ်ႇမူႇၸုမ်းပိၼ်ႇပိတၵၢတ်ႈ ပမ1319 ၼီႈ၊ တီးႁူင်းငဝ်းဢွင်ႇသီႇရီႇ၊ ဝဵင်းလွႆလႅမ်။
 (တ) ပိၼ်ႇပိတၵၢတ်ႈပဵၼ်ၽၢႆႇတႆး။ ပႃႇရႃႇၸိၵၢၼ်ႇ၊ ပထၢၼ်းတွႆးၼိုင်ႈၸိူဝ်းၼႆႉ တ​ႄႇၵႂႃႇယဝ်ႉ။
 (ထ) ႁူဝ်ပဝ်ႈလူင်၊ ငဝ်ႈငုၼ်းမုၵ်ႉၸုမ်းသင်ႇၶႃႇၸိုင်ႈတႆး။ မိူဝ်ႈပမ-1321 ၼီႈ။
 (ၼ) ဢွၼ်ႁူဝ်သူၼ်းသေႃႇ ႁႂ်ႈႁဵတ်းပွႆးၶူၼ်ႉၶႆႈတႅမ်ႈတွပ်ႇလိၵ်ႈၽၢႆႇတႆး။ (ပမ-1321)။
 (ပ) ဢွၼ်ပိုတ်ႇ တိူၵ်ႈၵမ်ႇမထၢၼ်းမိၼ်းၵုၼ်း။ တီႈမိူင်းၼွင်၊ ၼွင်သွမ်း၊ ၵေးသီး၊ မိူင်းၵိုင်၊ ပၢင်လူင်၊ လွႆလႅမ်၊ ၵဵင်းတုင်၊ မိူင်းသၢတ်ႇ၊ ၵုၼ်ႁိင်း၊ ၼွင်မွၼ်ၼႂ်းပူင်းၸိူ်ဝးၼႆႉယဝ်ႉ။ တီႈတိူၵ်ႈၵမ်ႇမထၢၼ်းမိၼ်းၵုၼ်းၸိူဝ်းၼၼ်ႉ ၼွၵ်ႈဝႃႇ၊ ၼႂ်းဝႃႇ ၼင်ႇသၢင်ႇထုၵ်ႇၼၼ်ႉ ပၼ်ႇႁေႃးတြႃးပၼ်ၵူႈပီယဝ်ႉ။ (ပမ1327-1348)။
 (ၽ) ႁူဝ်ပဝ်ႈလူင် ၸုမ်းၵမ်ႇမထၢၼ်းမိၼ်းၵုၼ်း။ မုၵ်ႉၸုမ်း ပတိပတ်ႉတိသႃႇသၼႃႇၼုၵ်ႉၵႁ သထုင်ႇမူႇလမိၼ်းၵုၼ်း ယုၵ်ႉယွင်ႈ 1337 ၼီႈ။
 (မ) သင်ႇၶမႁႃႇၼႃႇၵယ။ ငဝ်ႈငုၼ်းမုၵ်ႉၸုမ်းလူင် သင်ႇၶႃႇၸိုင်ႈတႆး ယုၵ်ႉတၢင်ႇမိူဝ်ႈပမ-1344 ၼႂ်းပၢင်ၵုမ်သီႇပီၶွပ်ႈၶူပ်ႇ ပွၵ်ႈၵမ်းသီႇ။
 (ယ) တၢင်တူဝ်သင်ႇၶႃႇမိူင်းတႆးသေ ၶိုၼ်ႈပၢင်ၵုမ်ၶုၼ် တီႈတႃႈၵုင်ႈ။ တႃႇၶွတ်ႇၽွတ်ႈၵိူင်း မုၼ်ၸဝ်ႈၵူႈၵိူင်းၵိူင်း၊ မိူဝ်ႈ 1342 ၼီႈၼၼ်ႉ လူင်ပွင်ၸိုင်ႈ ပၢင်းမုၼ်ၸဝ်ႈ (66)တူၼ်သေ ႁဵတ်းပၢင်ၵုမ်ၼၼ်ႉ ၶဝ်ႈပႃးသြႃႇၸဝ်ႈလူင်။
 (ရ)ၼၢႆႇငၢၼ်ႇတေႃႇ ပႁူဝ်ႇသင်ႇၶဝူၼ်ႇသွင်ႇ။ လူင်ပွင်ၸိုင်ႈ မိူင်းၽွမ်ႉႁူမ်ႈမိူင်းမၢၼ်ႈ ယုၵ်ႉတၢင်ႇမိူဝ်ႈ 1343 ၼီႈ။
 (ဝ) ၽူႈၶဝ်ႈၸုမ်းသင်ႇၶမႁႃႇၼႃႇယၵၸိုင်ႈမိူင်း။ လူင်ပွင်ၸိုင်ႈမိူင်းၽွမ်ႉႁူမ်ႈမိူင်းမၢၼ်ႈ ယုၵ်ႉတၢင်ႇမိူဝ်ႈ ပမ-1346 ၼီႈ။

လိၵ်ႈလၢႆး ဢၼ်တႅမ်ႈဢွၵ်ႇ
 (ၵ) သၢႆလႅင်းၼိပ်ႉပၢၼ်ႇ။
 (ၶ) ၵမ်ႇၽီရတ်ႉထပၵႃႇသၼီႇ၊ (လိၵ်ႈလွႆႈ)။
 (င) သတိပတ်ႉထႃႇၼသင်ႇၶေႇပ။
 (ၸ) ပရိတ်ႈလူင်ပႃႇလိၸဝ်ႈၽေတႆး။
 (သ) မႁႃႇသတိပတ်ႉထၢၼ်ႇ။
 (ၺ) ဢၼတ်ႉတလၵ်ႉၶၼႃႇသုတ်ႈ။
 (တ) ထမ်ႇမေႃးသထ၊ (လိၵ်ႈလွႆႈ)။
 (ထ) ပႃႇတိမွၵ်ႈထၢမ်တွပ်ႇ။
 (ၼ) လေႃးၵၼီႇတိ၊ (ဝွၵ်းႁႃႈၶေႃႈ)။
 (ပ) လေႃးၵီႇသိပ်ႉပမ်ႇ ၵမ်ႇပေႃးၸၵျၢမ်း။
 (ၽ) သႃႇသၼႃႇသၢမ်ပိူင်။
 (မ) ၵျၢမ်းပုတ်ႉထဝၼ်ႇတၼႃႇ။
 (ယ) ၸႃႇတိၽဝသင်ႇဝေႇၵ၊ (လင်ႇၵႃႇလူင်)။
 (ရ) ဢွင်ႇပႅတ်ႇပိူင်၊ (လင်ႇၵႃႇလူင်)။
 (လ) ၸဝ်ႈသီႇဝလိ၊ (လင်ႇၵႃႇလူင်)။
 (ဝ) ၸဝ်ႈဢုပၵုတ်ႈ၊ (လင်ႇၵႃႇလူင်)။
 (ႁ) လွင်ႈမိူဝ်ႈတူၵ်းၶွၵ်ႈ၊ (လင်ႇၵႃႇလူင်)။
 (ဢ) လိၵ်ႈလင်ႇၵႃႇ သႃႇပၼသြႃႇၸဝ်ႈလူင်မိူင်းသူႈၸိူဝ်းၼႆႉယဝ်ႉ။

လွင်ႈႁပ်ႉလႆႈၸုမ်ႈၵုၼ်း
 (ၵ) ၸဝ်ႈၵႂၢၼ်းပၢႆးလူင်၊ မိူင်းၼွင်။ (ၸဝ်ႈၽၶုၼ်သႃႇမိူင်းၼွင်၊ ၼွင်ႇဢၢပ်ႈမိူဝ်ႈ ပမ-1299 ၼီႈ)။
 (ၶ) ၸဝ်ႈငမ်းပၢႆးလူင်သီႇၵိူင်း၊ မိူင်းၼွင်။ (ၸဝ်ႈၽၶုၼ်သႃႇမိူင်းၼွင်၊ ၼွပ်ႇဢၢပ်ႈမိူဝ်ႈ ပမ1307 ၼီႈ။
 (င) သင်ႇၶႃႇမႁႃႇၼႃႇယၵ ပၢင်ပရိယတ်ႉတိဝိၼယႃတိၼုၵ်ႉၵႁ၊ မိူင်းၼၢင်း။ (ၵေႃႇမတီႇပၢင်ပွႆးယုၵ်ႉတၢင်ႇ)။
 (ၸ) သင်ႇၶမႁႃႇၼႃႇယၵ၊ ငဝ်ႈငုၼ်းမုၵ်ႉၸုမ်းလူင်သင်ႇၶႃႇၸိုင်ႈတႆး။ (ၸဝ်ႈသင်ႇၶႃႇၸိုင်ႈတႆးယုၵ်ႉတၢင်ႇမိူဝ်ႈ ပမ-1344 ၼီႈ။
 (သ) ဢၵ်ႉၵမႁႃႇပၼ်ႇတိတ။ (လူင်ပွင်ၸိုင်ႈ မိူင်းမၢၼ်ႈ ၼွပ်ႇဢၢပ်ႈၵၢပ်ႈမိူဝ်ႈ ပမ1346။ မီးသုၼ်ႇ ၶီႇႁိူဝ်းၼ်ႉ၊ လူတ်ႉလဵၼ်းလၢႆတေႃႇၸူဝ်ႈ)။
 (ၺ) ၸဝ်ႈၶူးမေႃတႆး။ ငဝ်ႈငုၼ်းမုၵ်ႉၸုမ်းလူင်သင်ႇၶႃႇၸိုင်ႈတႆး ၼွပ်ႇဢၢပ်ႈပၼ်မိူဝ်ႈ ပမ1370 တဵမ်၊ လိူၼ်ႁူၵ်းမူၼ်း၊ ပွႆးပီၵွၼ်းၶမ်း ပရိယတ်ႉတိသတ်ႉထမ်ႇမပႃႇလၵႅၼ်ႇၸဝ်ႈၸိုင်ႈတႆး ဝဵင်းပၢင်လူင်။

ပီလွၼ်ႇ
ပမ-1351ၼီႈ၊ လိူၼ်ၵမ်မူၼ်း။ ၽုင်းလွင်း သၢင်းၵျူဝ်ႇၶၢပ်ႈၸဝ်ႈ မိူဝ်ႈပမ-1352၊ တီႈဝဵင်းပၢင်လူင်။ ၵွင်းမူးမၢႆၵိုမ်းတႃႇသြႃႇၸဝ်ႈလူင်မိူင်းၼွင်ၼႆႉ သြႃႇၸဝ်ႈဝိပတ်ႉသၼ ဢွၼ်ႁူဝ်ႁဵတ်းဝႆႉ ႁိမ်းၶႅပ်ႇၵျွင်းၵမ်ႇမထၢၼ်း မိၼ်းၵုၼ်း ဝဵင်းပၢင်လူင်ၼၼ်ႉယဝ်ႉ။

ၵုင်ႇမုၼ် ဢၼ်လီၼပ်ႉယမ်
 (ၵ) တၢင်းလၢတ်ႈတၢင်ႈႁ​ေႃး ၵျ၊ (ၶိုၵ်ႉၶႅမ်ႉ)။
 (ၶ) သဵင်လီ။ လွတ်ႈလင်ႇၵႃႇလူင်ၶႅမ်ႉ။
 (င) ဢမ်ႇယူႇပဝ်ႇၽၢင်းလၢႆ ႁႂ်ႈမူတ်းၶၢဝ်းယၢမ်း။
 (ၸ) ဝူၼ်ႉၵႂၢင်ႈလူၺ်ႈ ၵၢၼ်သႃႇသၼႃႇလိၵ်ႈလၢႆး ႁႂ်ႈၵုမ်ႇတႃႇတင်းၶိူဝ်း။ ဢမ်ႇဝူၼ်ႉတႃႇထုင်ႉၼႆႉထုင်ႉၼၼ်ႉၵူၺ်း။
 (သ) ႁၢင်ႈၽၢင် ဢုပထိသမ်ႉပတ်ႉတိတဵမ်ထူၼ်ႈ။
 (ၺ) မေႃသင်ႇသွၼ်ပွၼ်ႈဢွႆႈ လုၵ်ႈၼွင်ႉတပေး။

ၶေႃႈၵႂၢမ်းဢၼ်ယၢမ်ႈလၢတ်ႈ
ႁဝ်းပဵင်းၶႃ၊ ႁႃးပဵင်းၶဝ်-ၸဝ်ႈၵဝ်ႇပဵင်းႁူဝ်မႄႈတိၼ်-ဝႃႇ။ ႁႃးသွင်ၵေႃႉၵူၺ်းၵေႃႈ တေပဵၼ်ႁူဝ်ၶဝ်ႇၵူၺ်း၊ ၵဝ်ၵေႃႉလဵဝ်ၵူၺ်းၵေႃႈ တေပဵင်းႁူဝ်မႄႈတိၼ်ၵူၺ်း၊ တေဢမ်ႇပဵၼ်းၶႃလႆႈ။ ၼင်ႇႁိုဝ် တေပဵင်းၶႃၼၼ်ႉ ႁဝ်းလူဝ်ႇႁူမ်ႈၵၼ်သေ ႁဵတ်းၵၢၼ်ၵွၼ်ႇဢိူဝ်ႈ။

ၶ​ေႃႈပၼ်ႁႅင်း ပရိယတ်ႉတိ
ပေႃးၶႂ်ႈမေႃၼပ်ႉဢၢၼ်ႇ တူဝ်တြႃး (သဵၼ်ႈတြႃး၊ ၸိုဝ်ႈတြႃး) တၢင်းၼမ်တၢင်းဢေႇမၼ်းၸိုင် တေလႆႈၵႂႃႇၸူးတမ်ႈတီႈ ၸဝ်ႈၽူႈဢၼ်ပူင်သွၼ်ပၼ် လိၵ်ႈထမ်းပိတၵၢတ်ႈၼၼ်ႉသေ ႁူႉႁၼ်တွင်းမၢႆဢဝ်ယဝ်ႉ။ ဢၼ်ၼၼ်ႉ ပိူၼ်ႈႁွင်ႉဝႃႈ "သုတမယၺၢၼ်ႇ" ၼႆသေ မီးၽွၼ်းလီ ယႂ်ႇမႃႈၵႃႈသုင် ပုၼ်ႈတႃႇ သႃႇသၼႃႇၽြႃးပဵၼ်ၸဝ်ႈတႄႉတ​ႄႉ။

ၶေႃႈသွၼ်ၵမ်ႇမထၢၼ်းၸဝ်ႈ
ပတ်ႉၸုပ်ႉပၢၼ်ႇယၢမ်းၽွင်း
တႅင်ႇၸႂ်တွင်းမႅၼ်ႈမိူဝ်ႈ
လီၸဢမ်ႇတၼ်းပေႃႇ
သတိလေႃႇဢဝ်ဝႆး
ဢုပဵၵ်ႉၶႃႇတြႃး
ပေႃႇပဵၼ်မႃးသိုဝ်ႈၼႃႈ
ၼႆႉပဵၼ်ၸိူဝ်ႉၼိပ်ႉပၢၼ်ႇ
ဢေႇဝၵၢၼ်ႇၵမ်းလဵဝ်

ၶေႃႈႁၼ်ထိုင် ၼိူဝ်သႃႇသၼႃႇၸိုၼ်ႈသႂ်
ဝူဝ်းဢၼ်ဝႃႈၼၼ်ႉ ပေႃးၽုင်မၼ်းယႂ်ႇမႃးၸိုင် ၸၢင်းမီးမႃး ဝူဝ်းလဵၼ်း ဝူဝ်းလၢႆးၸိူဝ်းၼၼ်ႉၼင်ႇၼၼ် တမ်ႈတီႈ ၼႂ်းၸုမ်းသင်ႇၶႃႇၵေႃႈ ပေႃးၼမ်မႃးၼႆႉ ၸၢင်ႈမီးမႃး ၸဝ်ႈလဵဝ်းၸဝ်ႈလၢႆးလႄႈ ၼင်ႇႁိုဝ် သႃႇသၼႃႇ တေၸိုၼ်ႈသႂ်မၼ်ႈၵိုမ်းၼၼ်ႉ ၵူႈသိုပ်ႇၵူႈပၢၼ် လႆႈဢဝ် ထမ်ႇမၸၢၵ်ႈ ဢႃႇၼႃႇၸၢၵ်ႈသေ ႁဵတ်းႁႂ်ႈ သႃႇသၼႃႇသႅၼ်ႈသႂ်မႃးယူႇယဝ်ႉ။

ၶႅပ်းၵႅဝ်ႈၸဝ်ႈၶူးမေႃတႆး ပုၼ်ႈတႃႇၸဝ်ႈသြႃႇမိူင်းၼွင်ၼၼ်ႉၵေႃႈ ၵေႃႇမတီႇၶိုင်ပၢင်ပွႆးပီၵွၼ်းၶမ်းမဢဝ်ၵႂႃႇ ၸဵၼ်းလူႇပၼ် တမ်ႈတီႈၵျွင်းၵမ်ႇမထၢၼ်း သထုင်ႇမူႇလမိၼ်းၵုၼ်း ဝဵင်းပၢင်လူင်ယူႇယဝ်ႉ။

ၽိုၼ်ဢိင်
 သိူၵ်ႈပိုၼ်းသြႃႇၸဝ်ႈလူင်မိူင်းၼွင် - ၸဝ်ႈသြႃႇသေႃးၽၼ မိူင်းၼွင်တႅမ်ႈ၊ ဢိတ်ႇ-1987
 ၸဵင်ၶမ်းလႅင်း မၢႆ 11 ၊ ဢိတ်ႇ ပၶ-2003၊
 ၵျၢမ်းပုတ်ႉထဝၼ်ႇတၼႃႇ၊ သြႃႇၸဝ်ႈလူင်မိူင်းၼွင်တႅမ်ႈ၊
 ၼႃႈလိၵ်ႈ - 35၊ ပပ်ႉ ႁၢင်ႈၵႅဝ်ပီၵွၼ်းၶမ်း၊ ပၢင်ပွႆးလူင် ပရိယတ်တိသၻ်ꩪမ်မပႃလ ၵႅၼ်ႇၸဝ်ႈၸိုင်ႈတႆး
Category:!Main category